CELEX: 62013TN0336
Language: mt
Date: 2013-06-24 00:00:00
Title: Kawża T-336/13: Rikors ippreżentat fl- 24 ta’ Ġunju 2013 — Borghezio vs Il-Parlament

31.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/36
            
         Rikors ippreżentat fl-24 ta’ Ġunju 2013 — Borghezio vs Il-Parlament
   (Kawża T-336/13)
   2013/C 252/61
   Lingwa tal-kawża: il-Franċiż
   
      Partijiet
   
   
      Rikorrent: Mario Borghezio (Turin, l-Italja) (rappreżentant: H. Laquay, avukat)
   
      Konvenut: Il-Parlament Ewropew
   
      Talbiet tar-rikorrent
   
   
               —
            
            
               tiddikjara t-talba ammissibbli u fondata u, konsegwentement, tannulla d-deċiżjoni tal-Parlament Ewropew, meħuda fil-forma ta’ dikjarazzjoni tal-President tal-Parlament Ewropew fis-sessjoni plenarja tal-10 ta’ Ġunju 2013, li permezz tagħha r-rikorrent jipparteċipa mit-3 ta’ Ġunju 2013 bħala deputat “mhux inkluż” u għalhekk eskluż minn din id-data mill-grupp politiku “Europe Libertés Démocratie”;
            
         
               —
            
            
               tintaxxa l-ispejjeż skont id-dritt.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka — minbarra l-fatt li jsostni li d-deċiżjoni li ġġiegħlu jipparteċipa bħala deputat mhux inkluż tipproduċi effetti legali għaliex tipprekludi lir-rikorrent milli jeżerċita l-mandat parlamentari tiegħu fl-istess kundizzjonijiet bħad-deputati li jappartjenu għal grupp politiku — żewġ motivi dwar il-mertu. Ir-rikorrent isostni li l-Parlament għandu l-obbligu li jivverifika jekk l-istatuti tal-grupp politiku jew prinċipju ġenerali tad-dritt inkisrux b’mod gravi u manifest.
   
               (1)
            
            
               L-ewwel motiv huwa bbażat fuq ksur gravi u evidenti tal-istatuti tal-grupp politiku “Europe Libertés Démocratie”, peress li d-deċiżjoni li teskludi lir-rikorrent mill-grupp ittieħdet qabel il-laqgħa li tmiss tal-imsemmi grupp, kuntrarjament għal dak li hemm ipprovdut fl-istatuti tiegħu.
            
         
               (2)
            
            
               It-tieni motiv huwa bbażat fuq ksur tad-drittijiet tad-difiża tar-rikorrent, peress li dan tal-aħħar ma setax jippreżenta l-eċċezzjonijiet tiegħu matul laqgħa tal-grupp politiku “Europe Libertés Démocratie”.